
NOILE "UNELTE" ALE ŢĂRANULUI ROMÂN 


Una dintre primele preocupări umane a fost procurarea şi cultivarea alimentelor (a ceea ce numim 
generic, mâncare). Omul primitiv a aflat cu timpul că poate sădi seminţe, că poate recolta, depozita, 
procesa şi mânca fructele şi alte părţi ale plantelor, dar şi că poate căuta resurse în alte locuri decât 
cel în care trăieşte, locuri pe care să le exploreze astfel încât să poată nimeri înapoi acasă. Aşa au 
apărut agricultura dar şi primele călătorii la distanţă, desigur în scop de supravieţuire (traiul nomad). 

în acelaşi timp, putem presupune că făcea anumite lucruri şi fără să fie nevoit. 

Pot fi văzute primele călătorii ale temerarilor ceva mai departe de grup, doar ca să exploreze noi 
locuri şi apoi să revină "acasă" şi să le descrie celorlaţi călătoria, ca o formă de primitivă de turism ? 

Poate. Ceea ce ştim cu siguranţă este că omul a făcut-o dintotdeauna şi o va face în continuare : 
va fi curios, va visa la alte locuri, va călători mii de km, va căuta remedii (fizice sau sufleteşti) şi va fi 
gata să încerce experienţe noi. 

Şi, atât timp cât va fi dispus să plătească pentru asta, vor exista şi serviciile care să-i permită s-o facă, 
vor apărea noi destinaţii, alte gazde, noi tentaţii, noi moduri de a-i capta atenţia şi de a-i stârni 
interesul. 

După ce, timp îndelungat, a experimentat tot felul de produse, servicii şi destinaţii turistice, se pare 
că turistul zilelor noastre (şi cu atât mai mult cel din viitor) se întoarce din nou la natură, la autentic, 
la tratamentul personalizat, la interacţiunea cu gazdele, la savurarea lucrurilor simple ale vieţii. 

Este ceea ce poate oferi din plin turismul rural şi una din marile resurse (încă insuficient valorificate) 
ale României. 

De aceea, pe lângă AGRI-CULTURĂ, e momentul să facem la ţară şi TURISM-CULTURĂ. Trăim într-o 
lume nouă şi trebuie să luăm în considerare noi opţiuni şi noi unelte, altele decât cele tradiţionale. 

Dar destul cu introducerea, să întrăm în subiect. 

Managementul şi marketingul turismului (chiar dacă ne referim doar la cel rural) este o temă mult 
prea vastă ca să poată fi abordată exhaustiv într-o lucrare de acest gen. 

Soluţia acestei constrângeri poate fi o abordare pragmatică, o aplicaţie particulară a principiilor şi 
metodelor moderne de a conduce şi promova o afacere sau o destinaţie turistică, un set de "unelte" 
care să aducă valoare adăugată subiectului dar, mai ales, să poată fi utilizat în activitatea de zi cu zi. 

Aşa că, cu gîndul la utilizator (anume acel/acea proprietar(ă) de pensiune care nu a ştiut, nu a putut 
sau nu a vrut, pînă acum, să utilizeze aceste unelte) am intuit că ar fi o idee bună să elaborez un mic 
ghid de e-turism, un manual cu instrucţiuni de utilizare a noilor unelte digitale (asemănător cu acel 
set familiar de instrucţiuni de folosire care însoţeşte orice produs electronic), ghid care : 

să ofere un minim de cunoştinţe, aptitudini şi atitudini care să-i faciliteze celui care prestează 
servicii turistice (inclusiv proprietarului unei structuri de primire turistică de la ţară), să-şi 
promoveze mai bine afacerea, să atragă şi să servească clienţii într-un mod mai prietenos, să 
poată afla în timp util şi înţelege mai bine care este performanţa organizatorică a afacerii sale 
să poată lua acele măsuri / decizii şi să facă acele acţiuni care să ducă la creşterea volumului 
şi calităţii ei 

să se adapteze şi să se mişte cât mai natural natural în lumea clienţilor săi potenţiali, care au 
şi folosesc device-uri electronice (smart-phone, tabiet, laptop, etc), care îşi fac singuri 
rezervările pe internet, care caută şi analizează liste, top-uri, etc, ţin cont de recomandările 
on-line, care notează (în sensul că acordă note) şi îşi expun experienţele trăite în vacanţă 

să accelereze trecerea, de la modul de lucru "analog" la cel "digital" şi în turismul rural 

Mai scurt, un manual de utilizare a uneltelor disponibile pentru turism-cultură. 


TOT CE TREBUIE SĂ FAC ESTE SĂ CITESC ACEST GHID Şl SĂ-L APLIC ? 


Ca în orice relaţie de tip cauză/efect, folosirea acestor instrumente va avea, cu siguranţă, consecinţe 
în ce priveşte afaceea ta şi în ce te priveşte pe tine, ca manager dar şi ca persoană privată. 

Depinde şi de tine dar şi de piaţa locală, regională şi globală a turismului, dacă rezultatele aşteptate 
se vor dovedi în practică impresionante sau modeste. 

Ceea ce îţi pot spune însă cu certitudine este că, fără să faci nimic în acest sens, vei avea curând un 
handicap din ce în ce mai sever faţă de ceilalţi concurenţi într-o piaţă tot mai globalizată, că te vei 
simţi ca un autist într-o lume străină, care se schimbă din ce în ce mai mult şi mai repede. 

însăşi industria turismului se reinventează şi se adaptează la noile realităţi: 

accentul nu se mai pune acum pe tur-operator, pachet de servicii sau destinaţie ci pe emoţii, 
pe ceea ce simte turistul consumând ceea ce a plătit, industria turistică devenind din ce în ce 
mai experenţială iar psihologia consumatorului tot mai complexă 

după o îndelungată perioadă de ghidare şi tentaţie ţintită, în care rolul marilor agenţii de 
turism era esenţial, asistăm acum (indiferent că ne place sau nu), la "dictatura" 
consumatorului, care are multipe opţiuni din care poate alege, este mai puţin predictibil în ce 
priveşte deciziile şi pretinde să primească exact ceea ce a plătit 

internetul (inclusiv reţelele sociale), companiile aeriene low-cost şi clusterele au revoluţionat 
mobilitatea consumatorilor şi canalele de vânzări şi promovare, noua percepţie fiind aceea că 
vacanţa ta este "la un click distanţă" 

Este semnificativ faptul că European Cluster Observatory defineşte generic turismul ca o sumă de "INDUSTRII EXPERENŢIALE", 
cu 6 sub-sectoare / Cazare şi tururi / Mancare şi băutură / Jocuri de noroc / Muzee şi parcuri / Sport şi timp liber / Arte. 

Obiectivele principale în elaborarea Ghidului au fost: 

Ghidul să fie uşor de înţeles de către persoanele cu o cultura ICT modestă sau medie, iar 
informaţiile tehnice expuse într-o manieră prietenoasă 

Ghidul să nu depăşească nivelul de elaborare definit de cuvântul "pragmatic", adică să nu fie 
mai analitic, mai detaliat sau mai lung decât şi-ar dori utilizatorii 

Instrumentele prezentate în Ghid să poată fi aplicate imediat (cu sau fără asistenţă, după caz) 

IMPORTANT : încurajez orice persoană care nu are o cultura ICT peste medie, să apeleze la asistenţa 
sau serviciile unei firme/persoane specializate (care să facă treaba "de bucătărie") şi să nu piardă 
timp şi nervi încercând (şi insistând) să facă totul singur(ă). 

Pentru a uşura alegerea şi folosirea uneltelor potrivite, le-am grupat in 5 categorii : unelte pentru 
PROMOVAREA AFACERII (3), unelte pentru ATRAGEREA CLIENŢILOR (2), unelte suport pentru 
SERVIRE (3), unelte pentru OPTIMIZAREA AFACERII (1) şi unelte pentru ABORDĂRI INOVATIVE (2). 

în funcţie de marimea afacerii tale, de punctele ei tari şi slabe, de bugetul destinat dezvoltării 
acesteia, de direcţia spre care vrei să te îndrepţi (poate fi o specializare pentru turism de nişă), vei 
putea alege, din fiecare categorie, sau numai din unele, acele unelte care să facă diferenţa în cazul 
tău. 

Pentru a nu pleca însă în această alegere de la prezumţii sau ipoteze greşite, sugerez tuturor ca, în 
procesul de luare a deciziilor, să ţină lângă ei un aşa numit "expert" sau "consultant" : poate fi o 
persoană cu expertiză demonstrată în turismul rural, un membru al familiei care are studii de 
specialitate (mă refer la turism şi nu la IT), sau un consultant al asociaţiei din care faceţi parte cei cu 
afaceri în turism din zonă (ANTREC, asociaţia turistică locală, etc). 

Aceeaşi persoană te poate ajuta şi în faza "tehnică" (în care vei întâlni obstacole neaşteptate şi vei 
avea alte alegeri de făcut, deci vei avea nevoie de ghidare, sfaturi, sau chiar ajutor efectiv în faţa 
calculatorului) dar şi în etapa de post-implementare, când acelaşi "consilier personal" îţi poate 
clarifica aşteptările nerealiste şi poate aprecia (mai obiectiv decât tine, cel puţin), cum arată lucrurile 
la un moment dat, ce ai obţinut şi ce ar trebui să faci în continuare. 

Un expert are un rol important şi în motivare (de multe ori e suficientă doar evitarea de-motivării !). 

în toată această întreprindere (cu sensul de acţiune, de proiect), trebuie să te gândeşti permanent la 
beneficiile viitoare, să ţii cont de propria ta intuiţie (până la urmă tu eşti cel care cunoaşte cel mai 
bine propria ta afacere) şi să pleci de la adevărul că ai mai facut-o, deci O POŢI FACE DIN NOU, cu 
succes. 

Ghidul începe acum şi aici, cu decodificarea lumii actuale şi câteva elemente de psihologie a clienţilor. 


CA SĂ VORBEŞTI ACEEAŞI LIMBĂ CU El, TREBUIE SĂ-I ÎNŢELEGI 


Una dintre explicaţiile comportamentului social al clientului tău este componenta motivaţională dată 
de atributele generaţiei căreia îi aparţine, atribute care, în mare măsură, i se aplică şi lui (personal). 

Astfel, cvasi-majoritatea sociologilor sunt de acord că generaţiile din anumite perioade istorice au 
caracteristici distincte, dar comune pentru anumite decade. Avem, astfel, generaţia "tăcută" sau 
"maturii", generaţia "baby boom" şi generaţile "x", "y" (sau "milenium") şi "z" (urmează "alpha") : 

lată care sunt aceste atribute, explicate cu ajutorul a două infografice (sursa Millward Brown Design şi GFK) : 


Charactenstics 

Maturists 

(pre-1945) 

Baby Boomers 

(1945-1960) 

Generation X 
(1961-1930) 

Generation Y 
(1981-1995} 

Generation Z 

(Born after 1995) 

Formative experiences 

Second Work! War 

Rationing 
fixecl-gender reies 

Rock 'n' RoM 

Nuclear families 

Defined genderroles— 
part ailarîy for women 

Cald Ute r 

Fost-W&r boom 
“Swingifig Slxtie” 

Apotlo Moom landings 

Ybcrth culture 

Woodstock 

Famity-orientated 

RJse of ttie teenager 

EndofCtfdWar 

Falii of Bolind» 

Reagan /Corbaclwv 
Thatoeriism 

UveAid 

Intraiction of first PC 

Eariy moMetechnotogy 
Latdli-key kids; 
rising ievels of dwofce 

9/11 terorist attadrs 
Playstation 

Social media 

Invaaon of Iraq 

RealityTV 

CoogleEarth 

ClastDnbufy 

Economic downfam 

Global wsrming 

Global focus 

Mobile devkes 

Energy criss 

Arab Sprirg 

Produce own media 

Cloud compvting 

Wiki-leaks 

Pereentage in 

U.K. workforce* 

3% 

33% 

35% 

29% 

Currentfy employed in 
either part-time jobs or 
new apprenticeships 

Aspiratlon 

Home ownership 

)ob security 

Work-life balance 

Freedom 
and flexibility 

Security 
and stability 

Attitude toward 
technology 

Largely disengaged 

Eariy Information 
technology (1T) adaptors 

Digital Immigrants 

Digital Natives 

Technohofcs" - entirety dependent 
on IT; Imited grasp of alternate 

Attitude toward 

career 

Jobs are for life 

Organ isational — careers 
are defined by employers 

Eariy “portfblio" careers 
— loyai to profession, not 
necessarily to employer 

Digital entrepreneurs — 
work "wTth n organ isations 
not “fbr" 

Career multitaskers— wil rrave 
searriesly between wganisations 
and "pop-up" businessea 

Signature product 

S 

Automobile 

G 

Television 

□I 

ftersonal Computer 

□ Q 

Tablet/Smart Phone 

Coogle glass, graphene, 
nano-computing, 

3-D prinţ' ng, driverless cars 

Communication media 

Formal letter 

V» 

Teiephone 

m gj 

E-mail and text message 

Text or social media 

1 

Hand-held (or ntegrated irrto 
dotfiing) communication devkes 

Communication 

preference 

Face-to-face 

u**u 

Face-to-face ideally but 
telephone or e-mail if required 

Q Q 

Text messaging or e-mail 

® Q 

Online and mobile 
(text messaging) 

Facetime 

Preference when making 
financial decisions 

Face-to-face meetings 

Face-to-face ideally but 
increasinglywill go online 

U*+M 

Online—would prefer 
face-to-face if time permiîting 

Face-to-face 

MM 

mmiim 

Solutions wil! be digltally 
crowd-sourced 


♦pEfoentages ara appraximate at the time af publkstm 


Major Differences In Shopping AttitudesAnd 
Behaviors Evident Along Generational Lines 


GFK 


Silent/GI Boomers GEN X GEN Y GEN Z 


Educaţional Education Street smart Book smart 

divides generation & skeptical & savvy 


Social natives 


Do what’s right 


Break the mold - 
be me 


Get it done 


Fun first, 
hard work next 


Fun and frugal 


Integrity 

Agelessness 

No drama 

Confidence 

Connected 

Under control 

Do it all - 
or die trying 

Balance 

“Both/And” 

stress 

Global minder 

Disciplined to 
do what’s right 

My seif = my kids 

Prepared, 

rule-setting parents 

Close to 
doting parents 

Friends = family 


>72 ani 53-71 ani 38-52 ani 28-37 ani 21-27 ani 


Mai multe în articolul "Cum schimbă generaţia Y regulile din turismul modern", Business Magazin, click aici . 

BINE Al VENIT ÎN LUMEA INTERNETULUI ! 


Dacă acum 10-15 de ani era suficient ca 1-2 familii încântate de Pastele sau Crăciunul petrecut la 
pensiunea ta să povestească despre asta şi altora şi să-ţi promovezi locaţia la un târg de profil, acum 
aceste lucruri (deşi încă se mai întâmplă), nu mai sunt suficiente. De ce ? 

Pentru că, între timp, au apărut în România (şi dealtfel în toată Europa de Est) pensiuni, cel puţin la 
fel de accesibile ca a ta, dar care se promovează agresiv online (deci competiţia a crescut), pentru că 
vârsta medie turiştilor a scăzut, pentru că nu mai este de ajuns să oferi doar cazare şi masă, pentru că 
toată lumea de la oraş e aproape non-stop conectată la internet, pentru că orice afacere trebuie să 
se reinventeze periodic. 

O atenţie aparte o merită evoluţia noilor "jucării" digitale, fenomenul online şi odraslele sale teribile - 
"reţelele sociale", care au acaparat viaţa cotidiană a fiecăruia, indiferent de vârstă sau generaţie. 

Vei spune că asta nu se întâmplă şi la ţară. Ei bine, datele statistice susţin aceleaşi trend-uri. 

Astfel, cele mai spectaculoase creşteri le-au înregistrat telefoanele smart şi tabletele : 


Evoluţie posesie desktop, laptop, smartphone si tableta 


■ Desktop ■ Laptop ■Smartphone ■Tableta 

55% S5% 55 % 



2005 2007 2005 2011 2012 2013 2014 2015 

Sursa: SNA FOCUS , Urban, 14-64 ani 


în acelaşi timp, a crescut masiv timpul petrecut acasă în faţa ecranului (conectaţi la internet): 


Locul utilizării Internetului 



89% 



Acasa La serviciu 


20 % 

12 % 



2005 ■ 2015 


28 % 

22 % 




28 % 

I 


La şcoala/ 
facultate 


5 


La rude/ La Internet cafe In alt loc 
prieteni/ 
cunoştinţe 











Cu nimic mai prejos decât utilităţile fizice de bază (ba chiar depăşind unele dintre acestea), prezenţa acestor 
utilităţi virtuale în zona rurală a României a depăşit şi cele mai optimiste aşteptări : 


AA AT 

Accesul la utilitati in mediul rural 
- Penetrare la nivel personal- 



tlectricilate conexiune la 
INTERNET in 
gospodărie 


45% 


alimentare cu 
apa Curenta 


45% 


canalizare 


36% 


baie/ dus in 
interiorul 
locuinţei 


32% 


alimentare cu 
apa calda 


28% 

10 % 


grup sanitar In reţeaua de gaze 
interiorul 
locuinţei 


Sursa: INSSE & SNA FOCUS, Rural (14-64mii) 


Pentru a sumariza acest capitol, avem un tablou general al ceea ce face românul online (atunci când 
este conectat la internet, adică mai tot timpul ©): 


CIFRE ESENŢIALE 


68 % 



64 % 





SURSA: ISENSE SOLUTIONS 

OK, M-AI CONVINS. CE TREBUIE SĂ FAC SĂ MĂ ADAPT EZ ? 


După ce ai aflat câte ceva despre cum gândeşte şi ce face turistul tău cu telefonul ăla de care nu se 
desparte niciodată, acum vei afla cât de pregătită este afacerea ta să-i capteze atenţia. 

(îi rog pe cei care utilizează în mod curent e-mail-ul, internetul şi aplicaţiile online, să treacă peste 
această parte introductivă, direct la capitolul următor marcat, la fel ca şi titlul de mai sus, cu o bandă 
colorată). 

Vom începe cu o afirmaţie dură, dar adevărată : dacă nu ai nici măcar un cont de e-mail şi nici un fel 
de adresă web/site/pagină de internet, indiferent că este a ta proprie sau găzduită de altcineva (de 
exemplu de facebook sau de asociaţia locală de turism sau de un portal specializat în turismul rural), 
pur şi simplu nu exişti pentru clienţii tăi. Poate că cineva va afla întâmplător despre tine sau 
pensiunea ta dar, dacă o simplă căutare pe internet nu va "întoarce" nici un rezultat, este puţin 
probabil să-şi mai amintească sau să mai fie interesat de locaţia ta. 

Dacă nu ştii nici măcar ce înseamnă cuvintele e-mail, internet sau facebook şi ai o afacere în turism, e 
posibil ca subiectul să nu te intereseze niciodată şi, în acest caz, te rugăm, încredinţează ACUM 
afacerea copiilor tăi ! Chiar dacă sunt minori, se vor ocupa de ea mai bine decât tine © . 

O adresă de e-mail şi un minim de informaţii postate pe internet (date de contact, text şi neapărat 
câteva imagini din exterior şi interior, dacă aveţi aşa ceva), sunt deja considerate astăzi la fel de 
elementare ca wc-ul în casă, apa caldă, căldura sau electricitatea (asta dacă nu aveţi cumva o afacere 
de tip sat medieval locuibil). Dacă utilităţile fizice costă destul, cele virtuale sunt, practic, gratis şi 
foarte uşor de obţinut (copilul sau nepotul tău putând să rezolve asta într-o oră). 

Sigur că, frumos ar fi să înveţi să vizualizezi singur(ă) mail-urile (mesajele) primite, să răspunzi la ele şi 
să poţi actualiza informaţiile postate online (avantajul internetului este că poţi face asta de oriunde 
te-ai afla, doar să ai acces pentru câteva minute la un calculator/tabletă/telefon smart şi o conexiune 
la internet şi da, asta te poate învăţa tot el, copilul sau nepotul tău). 

Pentru cei care nu sunt încă prieteni cu tehnologia, iată cât de simplu arată fereastra principală a 
majorităţii "căsuţelor" de poştă electronică : 



în partea stângă este afişat (pe verticală) meniul principal, cu butoane care, odată selectate (cu 
mouse-ul) afişează progresiv ferestre cu : mail-urile primite (uite, ai deja doua mesaje !), mesajele 
grupate separat ca nedorite, propriile tale mesaje inca netrimise (in lucru), toate mesajele expediate 
de tine, mesajele şterse (care totuşi rămân stocate pentru o anume perioadă de timp, în cazul că 
trebuie recuperate) şi mesajele mai vechi, arhivate. Da, e chiar atît de simplu, poţi să scrii primul tău 
mesaj chiar acum, dând click pe butonul (+) New (sigur, dacă eşti conectat la internet ©). 


7 











Meniurile (casetele sau butoanele pe care dai click) pot fi în limba română şi, dacă ai nevoie, cineva 
mai experimentat, aflat într-o locaţie diferită de a ta, te poate ajuta în timp real (există aplicaţii de 
preluare a controlului asupra altui terminal conectat la internet, de la distanţă, de ex TeamViewer - 
vezi aici un videoclip despre cum funcţionează teamviewer) . 

Următorul "trebuie" este să fii prezent pe internet cu o prezentare, găzduită la o adresă virtuală 
precisă, numită URL ("Uniform Resource Locator"), iată 2 exemple - o pensiune cu site propriu .. 



.. şi o prezentare tipică a alteia, găzduită de cea mai cunoscută reţea de socializare ( facebook) : 


f (75) Pensiunea Casa Drumeţului - (22) Facebook 


▼ |E3 https .facebook.com/Pensiunea-Casa-DmmetuluM57 .P ^i[ (3 ( 75 ) Pensiunea Casa Drumeţ... [ 



Pensiunea Casa Drumeţului 




Pensiunea Casa 
Drumeţului 

Home 

Photos 

Posts 

Events 

About 

Likes 


Create a Page 


Like Follow Share 


Send Message 


IUL 


Ionica Ursu Foarte frumos 

Like Reply June 22. 2016 at 10:32pm 


About 


Pensiunea Casa Drumeţului added 2 new photos 

June 13. 2016 © 

r» str Chimiei nr IA 
Savinesti 617410 

V. 0233 281 147 

O Typically replies within a few hours 
Message Now 

@ www.casadrumetului.ro/ 

O Drive In Restaurant Inn 

© Hours 

Always Open 


Liked by This Page 


.fl * Zira Butic 

■4 Like 



Gratare&cuptoare 

■4 Like 


English (US) Română Magyar Espanoi 
Portugues (Brasil) 


i4 Like V Comment A Share 


Privacy Terms Advertising Ad Choices 
Cookies More * 

UNELTE PENTRU PROMOVAREA AFACERII TALE 


Aşa cum spuneam, mail-ul şi pagina web sunt deja obligatorii pentru orice afacere, însă ele nu mai 
sunt azi suficiente. Faptul că ai o pagină pe internet nu înseamnă că cineva o şi descoperă. 

Un exemplu clasic în marketing-ului online, este cel cu oaza din deşert, de care nu ştie şi pe care nu o 
poate găsi nimeni, pentru că nu este marcată pe hartă ! 

O primă metodă (şi cea mai simplă) ca lumea să afle că exişti, este trimiterea, prin e-mail, a ofertelor 
"speciale" şi unor scrisori de informare (newsletter). Acestea pot conţine link-uri şi imagini sau video 
clipuri, inserate în textul propriu-zis al mail-ului sau ataşate. Cheia este aici alegerea şi actualizarea 
mesajului, pe de o parte, şi grupului ţintă către care se expediază periodic mail-urile, pe altă parte. 

O cale sigură de a fi descoperit online, adică de a figura între rezultatele unei acţiuni de căutare pe 
internet, este abonarea la un portal de rezervări. în urma căutării "cazare Tîrgu Neamţ", pe site-ul 
cazare la pensiune.ro , a apărut o listă, din care apoi am selectat unul dintre răspunsuri: 



Bine-nţeles că pensiunea ta nu va fi singurul rezultat al unei căutări pe un asemenea site, un simplu 
filtru (după numele localităţii de destinaţie, de exemplu) va afişa toate pensiunile din acea zonă 
înregistrate pe acel site (fiecare cu tentaţiile şi preţurile ei), dar măcar vei fi pe lista scurtă din care 
turistul va alege. 

Intrarea într-un sistem de rezervare pe internet ("booking" e termenul de specialitate) se poate face 
cel mai uşor cu asistenţă specializată, sau cel puţin un ajutor de la un IT-st (înregistrarea în baza de 
date a unui portal de rezervări necesită navigare, încărcarea imaginilor, cuvinte cheie, etc). 

Un format web design (modul de prezentare a informaţiilor pe ecran, interfaţa cu utilizatorul) la 
modă este cel numit generic "flux de ştiri" (cum este, de exemplu, cel propus de wordpress.com) . 

Diferenţa între acesta şi unul clasic este că, în loc de pagini / ferestre care se deschid în cascadă, se 
preferă o singură pagină lungă, ca un "sul" care poate fi derulat pe verticală şi accesat pe alocuri. în 
acest tip de site, poţi adăuga cu uşurinţă, tu însuţi, evenimente, imagini, ştiri, etc. 

Pentru a nu consuma timp şi a nu eşua în explicarea acestui gen de aparenţă, te rugam să vizitezi 
oricare din site-urile de mai jos, să derulezi pagina pe verticală până la capăt şi apoi să te "joci" dând 
click pe meniuri sau zonele active (de ex imagini), vei înţelege uşor în ce constă acest nou "look" : 
pensiunea domelor I dracul.ro I descoperă nord est . 

UNELTE PENTRU ATRAGEREA CLIENŢILOR 


Statisticile arată că unul dintre elementele esenţiale în alegerea destinaţiei sunt testimonialele. 
Pentru a beneficia de "impresiile" favorabile , recomandarea noastră este înregistrarea pe un site de 
rating cu acoperire globală gen "tripadvisor ( tripadvisor.com) . unde poţi accede relativ uşor. Pentru 
asta, mai întâi trebuie să parcurgi cu răbdare secţiunea "For owners" din finalul primei pagini (vezi 
"Quick links" după imagini sau "Owners" în meniul din subsol sau click chiar aici, pe link-ul direct Get 
listed now ) şi să completezi informaţiile cerute în fereastra deschisă . 

Este suficient apoi ca un singur client să scrie despre experienţa avută şi vei începe să fii scalat, dar şi 
"expus în vitrină", pentru că tot mai mulţi turişti vor adăuga comentariile lor şi vor acorda note. 
Curând, vei putea afişa la recepţie faimosul abţibild cu bufniţa ©. 

(un alt site de rezervări online care afişează şi rating-ul e cunoscutul booking.com) . 

Un alt mod, foarte eficient dealtfel, de a atrage clienţii, sunt articolele publicate pe bloguri (un fel de 
pagini personale cu noi şi noi articole publicate, doar on-line, de jurnalişti amatori sau profesionişti). 
Şi tu poţi avea un blog, dar cititorii vor fi suspicioşi dacă un blogger (în traducere liberă "povestitor") 
îşi promovează doar propria afacere pe site-ul personal. Bloggerii sunt, în general, specializaţi pe 
anumite domenii, iar cei care scriu despre destinaţii turistice şi locurile vizitate (inclusiv pensiuni, 
restaurante, zone de agrement, alte servicii asociate, numite generic jurnale sau impresii de 
călătorie) au în mod curent mii de cititori (da, aţi citit bine, mii, de ex primii 15 bloggeri de turism din 
Romania au un public de peste 500.000 de cititori). 

Dar cum convingi un blogger cunoscut să scrie despre pensiunea ta ? 

Poţi să începi prin a-i propune un sejur gratuit (e o practică des întâlnită oriunde în lume, inclusiv în 
România). Cei mai citiţi nu se vor mulţumi cu atât, este decizia ta dacă mergi mai departe, nu ştiu însă 
pe nimeni care să fi regretat că a plătit un articol (care apreciază serviciile şi pensiunea sa ca fiind "de 
calitate", "excelent" sau "fabulos"). Totuşi, ideea e să nu creaţi prin articolele de pe blog-uri aşteptări 
nerealiste (la nivelul cărora să nu vă puteţi ridica), asta se poate dovedi rapid o capcană. 

lată câteva bloguri (populare) de turism care prezintă (şi) România : am fost acolo I travel girls I 
hai la bord I calatorul digital (click pe text si vei fi redirecţionat către fiecare). 


UNELTE SUPORT PENTRU SERVICIILE OFERITE LA DESTINAŢIE 


Gama serviciilor oferite de furnizorii din turism (din toată lumea) este aproape infinită. Practic, sunt 
puţine lucruri pe care un cuplu să şi le dorească şi undeva, un complex turistic sau o agenţie de 
turism să nu le ofere deja (sau să se gândească cum să le introducă în ofertă). 

Turiştii nu se mai mulţumesc însă doar să le primească, contează şi cum se simt consumând 
experienţele : vor să rezerve totul online şi să plătească cu cârdul de credit, vor să primească exact 
ce li s-a promis, vor să fie tot timpul în siguranţă, vor să exploreze ei înşişi, dar ajutaţi de tehnologie, 
vor tratament personalizat, vor să rămână cu amintiri obligatoriu HD ale vacanţei (pe care să le 
posteze pe reţelele de socializare), vor să aibă controlul asupra orice li se întâmplă, etc. 

(Şi da, au aceste "pretenţii" şi de la pensiunea / afacerea / ta turistică de la ţară !) 

Multe dintre aceste servicii beneficiază de echipamente, aplicaţii şi suport online, unul dintre acestea 
fiind un serviciu turistic în sine, devenit aproape implicit : o conexiune disponibilă şi funcţională la 
internet. Dacă nu aveţi afişate peste tot abţibilduri "WiFi", sunt şanse ca prima întrebare pe care v-o 
adresează proaspătul cazat să fie "Aveţi wireless aici ?" Problema e uşor de rezolvat şi presupune un 
furnizor de internet şi câteva emiţătoare radio (numite "rutere"). 

Reţeaua TV proprie (văzută ca un sistem de tip intranet) poate fi folosită pentru prezentări 
multimedia, anunţuri şi mesaje audio/video, evenimente, programări, etc sau chiar ca un mijloc de 
navigare pe internet (dacă monitoarele din camere sunt din generaţia smart-tv nu necesită decât 
setări, şi chiar dacă sunt mai vechi, se pot conecta la un dispozitiv suplimentar numit "TV-box"). 
Discută cu cel care te ajută cu aceste lucruri tehnice şi te va învăţa rapid cum poţi folosi sistemul. 

O unealtă interesantă (la fel de uşor de folosit ca şi conexiunea wireless la internet) o constituie 
codurile QR, un astfel de cod fiind practic o reprezentare grafică (un pătrat conţinând simboluri), 
care poate fi scanat (citit) de orice telefon actual şi care, odată recunoscut, trimite la o informaţie, 
acţiune sau locaţie de pe internet. Poţi folosi aceste coduri dacă vrei să spui câte ceva despre 
anumite obiecte, monumente sau locuri (unde ai afişat codul), să comunici ceva fără să afişezi un text 
pe un panou, să dai detalii despre originea, preţul sau furnizorul unor bunuri şi servicii (exact ca şi 
codurile de bare de pe produsele din magazine), etc. Citirea codului QR se face cu o aplicaţie de tip 
"scan" (pe care majoritatea telefoanelor o au deja) care, odată deschisă, face totul singură : 



UseYour 
Code Scannlng 
Software 


Steps To Scanning A QR Code 



Mai multe despre cum poţi să creezi propriile tale coduri QR aici: generator qr.ro . 


UNELTE DE TIP "TABLOU DE BORD" 


Nu voi intra aici în lumea soft-urilor şi aplicaţiilor dedicate gestiunii în domeniul HORECA, mult prea 
complicate pentru o pensiune mică sau chiar mai mare de la ţară. în schimb, îţi semnalez un mod 
relative simplu de a afla detalii spre clienţii care au vizitat online prezentarea ta, când şi cum au 
rezervat, care este vizibilitatea ta pe internet, etc. Toate aceste informaţii (şi multe altele) pot fi 
obţinute gratuit, cu un pic de ajutor specializat, prin utilizarea aplicaţiilor Google Analytics şi Google 
Trends (mai multe aici google analytics) . lată un exemplu : 


Tabloul meu de bord 


Vizite zilnice 

20.000 20.000 

10.000 y 10 000 


1 ian. 8 ian. ÎS ian. 22 lan 


Tipuri de trafic 



Timpul pe site in funcţie de ţara 


Ţarâ/Teritoriu 

Vizite 

Timp 
mediu pe 
site 

Statele Unite 

67,445 

00:01:54 

Regatul Unit 

18,948 

00:01:37 

India 

8,882 

00:00:58 

Canada 

6,371 

00:01:02 

Germania 

5,845 

00:00:32 


Franţa 5,243 00:00:38 


Principiul Pareto spune ca 80% din venituri îţi sunt aduse de doar 20% din clienţi şi toţi ceilalţi 80% 
din clienţii iti aduc doar 20% din venturi. Cu alte cuvinte, merită să faci eforturi ca să-ţi cunoşti şi să 
tratezi diferenţiat clienţii care revin an de an şi să fidelizezi clienţii ocazionali. 

Mai multe despre cunoaşterea, influenţarea şi fidelizarea clienţilor pe STARTUP CAFE (un excelent 
site pentru antreprenori), în articolul "Cum iti pregăteşti pensiunea pentru sezonul vacanţelor" - aici . 


11 
















UNELTE SUPORT PENTRU INOVARE 


Am văzut cum te poţi face cunoscut în mediul Online, cum poţi capta atenţia turistului care 
navighează, ce mai poţi face pentru ca turistul pe care-l ai oaspete să fie mulţumit, să vedem în final 
cum poţi valorifica propria ta experienţă în turism şi ceea ce oferă împrejurimile, pentru a-i propune 
acestuia şi altceva decât cazare şi mic dejun. 

Desigur, turismul se poate informa şi singur despre ceea ce poate face în zonă, pentru asta existând 
ghiduri dedicate, cum ar fi explore-romania sau ce-sa-vezi-in-romania (aplicaţii de mobil): 



Acestea nu sunt însă parametrizabile din perspectiva ta, pentru a putea introduce conţinut propriu ai 
nevoie de o platformă de tip "open", adică deschisă pentru contribuţiile (inserările) utilizatorilor. 

Pentru cei din Moldova, o astfel de platformă, (care permite prezentarea locaţiei şi adăugarea de 
conţinut propriu cum ar fi articole, experienţe, evenimente, sejururi), este Descoperă Nord Est : 




Cum vrei sâ îţi petreci sejurul? Alege în funcţie de sezon: 



Harta călătoriei tale: 

înainte de folosirea internetului pentru a vinde, întrebarea esenţială la care trebuie să răspunzi 
(punându-te în locul turistului) este DE CE M-AŞ DUCE (DIN NOU) ACOLO ? Răspunsul stă în inovare. 

Inovarea este un concept complex, dar în esenţă este despre de a găsi soluţii noi pentru probleme 
vechi, de a aborda lucrurile altfel, de a prezenta servicii clasice într-o formulă inedită, de a propune 
experienţe unicat, într-un cuvânt, de a fi creativ. 

Ideea principală aici este de a adecva oferta ta de servicii pentru fiecare client potenţial. Acest lucru 
se poate realiza prin PRODUCŢIA Şl PROMOVAREA ŢINTITĂ A UNOR PACHETE TURISTICE SPECIFICE 
FIECĂRUI GRUP DE TURIŞTI POTENŢIALI : public ţintă de tip "familie", "gaşcă", "cuplu", "corporate", 
"om de afaceri", sau orice alt segment relevant pentru afacerea ta. 

De cele mai multe ori, produsul perfect se rezumă la a spune povestea din spatele a ceea ce se vede. 
Un exemplu revelator este porlalul tasting romania. care vinde online experienţe autentice româneşti 
(premium), personalizate "pentru cupluri", "pentru el", "pentru ea" şi "pentru familii" : 


Rezervă acum! 0755 813 558 ■ contactptastmgromaimro 

# Experienţe 


W Coşul tău O € 




Şfa -. # SBt 

IMn pentru ea \ W pentru el pentru cuplu nRi 


DE CE MERITA SÂ CUMPERI DE PE DEGUSTA ROMANIA? 


UtUUULUI 


0 soluţie profesionistă la această provocare este realizarea de produse / experienţe / sejururi 
turistice de către o firmă specializată (necesită o investiţie ceva mai consistentă - de la câteva sute la 
câteva mii de euro - dar rezultatul se va simţi apoi cu siguranţă în calitatea clientelei şi în vânzări). 


ÎN LOC DE ÎNCHEIERE 


Acum ştii ce trebuie să faci ca să aduci afacerea ta în lumea digitală, a internetului si terminalelor 
inteligente (şi cu siguranţă poţi s-o faci), mai rămâne doar să vrei. 

Una peste alta, de-a lungul procesului de confecţionare şi folosire a uneltelor tale online, în afară de 
a-ţi urma propria intuiţie, te rog să ţii cont şi de sfaturile experţilor: 

poţi face multe lucruri şi singur, dar este preferabil să fii asistat de un IT-ist 
formatul paginilor trebuie să se adapteze automat unor ecrane de mărimi diferite 
trebuie să dai prioritate conţinutului şi nu meniurilor sau butoanelor 
trebuie să inserezi cel puţin o imagine sau o animaţie pe fiecare pagină 
orice informaţie trebuie să fie la "distanţă" de cel mult 3 click-uri 

Pentru a afla mai multe despre o prezenţă online reuşită, click aici şi aici şi aici (3 articole succinte dar 
utile despre subiect, scrise de profesionişti). 

NOTĂ : întrucât acest material este conceput ca un Ghid, conţine numeroase link-uri active, ce pot fi accesate 
imediat ce eşti conectat(ă) la internet şi trebuie publicat / transmis tot pe cale electronică (prin e-mail, 
alte aplicaţii de sharing sau ca link către o adresă web de unde să poată fi descărcat), în format PDF 
(din raţiuni de mărime şi stabilitate a fişierului), scop în care îl pot furniza (gratuit) în format PDF, în 
română şi/sau engleză. 

